dat vad va v
Van gielijs trudens janne ende
henricken sinen sonen
Het sijn comen in rechte voer meyer ende scepen van loven gielijs crudens als
tochte jan ende henric sijn sone gebruede de welke hi hadde van beatten vande
eynde sinen wive docht jans wilen vanden eynde vanden yersten bedde als erfgename
jegen henricken vanden eynde soen henrix wilen vanden eynde die brueder was
des voirs wilen jans vanden eynde de welke henric vanden eynde de sone ovmids
vonisse van scepen brieve van loven gegoedt en gheerft was voer meye ende sceppen
van loven inde goede die waen des voirs jans wilen vanden eynde sijns oems daer
de voirs gielijs toudens jan ende henric sijn sone een aensprake ten voirs henr
vanden eynde wt deden vanden goeden hier nae bescreven gelegen inde pchie
van holsbeke te weten een half dachmael eeussels gelegen tusschen de goede
der joffr smachts op deen side en henrix vande eynde op dander side Item
noch een dachmael eeusels geheten den druyf gelegen tusschen de goede
henrix vanden eynde voirs in beyden siden Item noch een huys en hof ghe
legen tusschen de goede henrix vanden eynde voirg in beiden siden Ite terdel
van ene halven boender lants gelegen opte hegge tusschen de goede gielijs
vanden stryeke op deen side ende henrix vanden eynde op dander Item terdel
van ene halven boender lants gelegen opt rodeken tusschen de goede des voirs
henrix vanden eynde op deen side ende de strate aldaer op dander side Item terdel
van enen boender lants geheten cramsel Item de helcht van ene dachmale lants
gelegen opt bergervelt tusschen de goede van boutshem ende de goede des heylge
gheest van loven Item de helcht van ene dachmael lants gelege opt wuwken
tusschen de goede wouters van outhevle op deen side ende de goede jans van
wynge op dander side seggende de voirs gielijs ende sijn sone dat de
voirs wilen jan vanden eynde van sinen yersten wive geheten lijsbet scosters
hadde een wettige dochter die geheten was beatrijs ende die beatrijs wittich
wijf was des voirs gielijs trudens ende dat de selve gielijs van dier beatten
hadde de voirs twee wettige kinde welke poente de selve gielijs en sijn kinde
boden te thoenen mette mynsten ec ende dat de voirs jan vanden eynde wilen
de voirs goede besat als een tochte sider dat sijn voirs yerste wijf starf dwelc
hi oec boet te thoene ende want de voirs goede vanden rechten stot en struyke
neder comen waen Soe hoepte en meynden de voirs gielijs en sijn kinde
dat sij de neeste levende waren vande voirscr goede en dat de voirs henric
met sijnre goedingen daer aen verdoelt soude sijn het en wae dat hi gethoene
conste datter yemant gederft hadde die dierre mechtich wae te derven